อยากสอบถามค่ะ ทั้งเราและแฟนตรวจHIVทั้งคู่ ผลเป็นลบ และเราฝังยาคุมกำเนิดแล้ว สามารถ Oral sex ให้กันได้ไหมคะ จะติดโรคหรืออะไรไหม แล้วมีวิธีสังเกตอย่างไร ถ้า Oral sex แบบไม่ใส่ถุงยางจะได้ไหมคะ และเดือนหน้าจะฉีดวัคซีน HPV เข็มแรก ยังไม่เคยมีเพศสัมพันธ์มาก่อน หลังจากฉีดวัคซีน HPV เข็มแรกสามารถมีเพศสัมพันธ์ได้เลยไหมคะ หรือต้องเว้นนานเท่าไหร่คะถึงจะสามารถมีเพศสัมพันธ์ได้ ขอบมากค่ะ
สวัสดีค่ะ หากทั้ง 2 ฝ่าย ตรวจเลือดแล้วไม่พบการติดเชื้อ HIV เมื่อมีเพศสัมพันธ์ ไม่ว่าจะเป็นการทำออรัลเซ็กส์ หรือสอดใส่ทางช่องคลอด ก็จะไม่มีการติดเชื้อ HIV ค่ะ ยกเว้นว่าได้ไปตรวจเลือดหลังจากไปมีความเสี่ยงมายังไม่ครบ 1 เดือน หรือหลังจากนั้น ฝ่ายใดฝ่ายหนึ่ง ได้มีพฤติกรรมที่ไม่ปลอดภัยอีก เช่น ไปมีเพศสัมพันธ์กับคนอื่น เป็นต้นอย่างไรก็ตาม หากฝ่ายใดฝ่ายหนึ่งมีโรคอื่นๆ อีก ก็จะมีโอกาสติดได้ เช่น เริม ซิฟิลิส หนองใน ไวรัสตับอักเสบชนิดบีและซี หูดหงอนไก่ เป็นต้น ไม่ว่าจะมีเพศสัมพันธ์ทางใด ทั้งการทำออรัลเซ็กส์ หรือสอดใส่ทางช่องคลอด ซึ่งบางโรคก็จะไม่สามารถสังเกตจากอาการได้ เช่น ซิฟิลิส ไวรัสตับอักเสบชนิดบีและซี โดยต้องอาศัยการตรวจเลือดดูค่ะสำหรับวัคซีนป้องกันมะเร็งปากมดลูก (HPV vaccine) เมื่อเริ่มฉีดไปแล้ว ควรรอฉีดให้ครบ 3 เข็มก่อนที่จะเริ่มมีเพศสัมพันธ์ เพื่อให้ประสิทธิภาพในการป้องกันเป็นไปโดยสูงสุดค่ะ หรืออย่างน้อยก็ควรฉีดไป 2 เข็มก่อน แล้วจึงมีเพศสัมพันธ์ เพื่อให้วัคซีนได้เริ่มออกฤทธิ์ก่อนค่ะ